
# Рөстәм Миңнеханов Дмитрий Медведевның иҗтимагый комитет вәкилләре белән очрашуында катнашты

*06.02.2012*Бүген Татарстан Президенты Мәскәүдә Россия Президенты Дмитрий Медведевның иҗтимагый комитет вәкилләре белән очрашуында катнашты. Очрашуда сәяси системаны реформалау турында сүз барды.


Гыйнвар уртасында Дмитрий Медведев Дәүләт Думасына сәяси системаны реформалый торган берничә закон проектын кертте. Шуларның берсе Россия гражданнарына төбәк башлыкларын үзләренә сайларга хокук бирә. Сәяси фиркаләр исә губернаторларга нәмзәтләр тәкъдим итәргә мөмкин. Башка закон проектлары да сайлау һәм фиркаләргә кагыла: сәяси фиркадә ким дигәндә 500 әгъза булырга мөмкин (хәзер - 50 мең), президентка нәмзәт булып теркәлү өчен 300 мең имза җитә (хәзер - 2 миллион) һ.б.


Медведев ассызыклаганча, яңа законнар 2012 елның маена кадәр кабул ителергә тиеш.


"Төбәк башлыкларының яңадан турыдан-туры гражданнар тарафыннан сайлануы - демократиябезнең үсеше өчен үтә дә мөһим. Әлеге чаралар гражданлык иреген арттырачак", - диде Дмитрий Медведев.


*"Новости" мәгълүмат агентлыклары материаллары буенча*
Рөстәм Миңнеханов Дмитрий Медведевның иҗтимагый комитет вәкилләре белән очрашуында катнашты